SVOA บวก 4% หลังปล่อยเช่าเครื่อง Cash Recycle “ธนาคารออมสิน” สัญญายาว5ปี มูลค่า1.57พันลบ.
SVOA บวก 4% หลังปล่อยเช่าเครื่อง Cash Recycle "ธนาคารออมสิน" สัญญายาว5ปี มูลค่า1.57พันลบ. โดย ณ เวลา 15.33 น. ราคาอยู่ที่ระดับ 1.03 บาท เพิ่มขึ้น 0.04 บาท หรือ 4.04% สูงสุดที่ระดับ 1.05 บาท ต่ำสุดที่ระดับ 0.99 บาท มูลค่าการซื้อขาย 2.07 ล้านบาท
10 ม.ค. 2563

ผู้สื่อข่าวรายงานว่า ราคาหุ้นบริษัท บริษัท เอสวีโอเอ จำกัด (มหาชน) หรือ SVOA ณ เวลา 15.33 น. อยู่ที่ระดับ 1.03 บาท เพิ่มขึ้น 0.04 บาท หรือ 4.04% สูงสุดที่ระดับ 1.05 บาท ต่ำสุดที่ระดับ 0.99 บาท มูลค่าการซื้อขาย 2.07 ล้านบาท

SVOA เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) เมื่อวันที่ 6 ม.ค.2563 ระบุว่า ทางบริษัทได้ประมูลงานของธนาคารออมสิน โครงการปรับปรุงและเพิ่มประสิทธิภาพการให้บริการผ่านเครื่อง Self Service(Outsouurcing/Mobile Booth) และทางบริษัทเป็นผู้ชนะโครงการในส่วนการเช่าเครื่อง Cash Recycle จำนวน 2,130 เครื่อง เป็นระยะเวลา 5 ปี มูลค่าโครงการ 1,565,550,000 บาท
โดยทางธนาคารออมสินมีหนังสือเชิญให้ทางบริษัทเข้าจัดทำสัญญาพร้อมหลักประกันสัญญาให้กับธนาคารภายในวันที่ 30 ธ.ค.2562 และบริษัทได้นำส่งมอบให้แก่ธนาคารเรียบร้อยแล้ว